text: Nu skal ældre lære ikke at falde
  14 februar 2013 kl. 13.54
  Det har store konsekvenser, når en ældre falder. Derfor vil Haderslev nu gøre noget for at forhindre falduheld for de gamle.
  Det kan være slemt, når en ældre person falder. Det kan koste et hospitalsophold, skabe bekymring både hos den ældre selv og de pårørende, og så kan det være dyrt for samfundet.
  Derfor har Haderslev Kommune sat ind over for faldulykker hos ældre.
  - Vi har vurderet, hvad der kan lette hverdagen for de ældre og give dem mere tryghed. Og vi fik hurtigt øje på, at det gav god mening at arbejde med lettere træning og hjemmets indretning, siger Christian Métais, der er Haderslev Kommunes projektleder.
  